Juozas Jankevičius

Juozas Jankevičius (1890 m. lapkričio 2 d. Vėbriai, Panemunėlio valsčius – 1945 m. balandžio 22 d. Chvalynskas, Saratovo sritis) – Lietuvos politikas, inžinierius.

 Biografija 
Baigė Panevėžio realinę mokyklą.Algirdas Banevičius. 111 Lietuvos valstybės 1918–1940 politikos veikėjų: enciklopedinis žinynas. Vilnius: Knyga, 1991, 69 p. ISBN 5-89942-585-7. 1915 m. baigė Kijevo politechnikos instituto statybos skyrių. Dėstė Kijevo aukštesniojoje hidrotechnikos mokykloje. Dirbo Kijevo kelių apygardoje, statė tiltą per Dnieprą. 1917–1918 m. Ukrainos lietuvių tautos tarybos Kijeve pirmininkas. Jo pastangomis Rovne pradėtas formuoti Lietuvių batalionas. 1918 m. grįžo į Lietuvą. 1919–1921 m. kelio ruožo viršininkas Šiauliuose, Kaune. 1922–1925 m. Susisiekimo ministerijos inžinierius. 1924–1940 m. Lietuvos universiteto (nuo 1930 m. Vytauto Didžiojo universitetas) docentas. 1925–1926 m. Plentų ir vandens kelių valdybos direktorius. 1926 m. gruodžio mėn. – 1927 m. birželio mėn. susisiekimo ministras. 1929–1940 m. Susisiekimo ministerijos generalinis sekretorius. 1933–1935 m. Geležinkelio direkcijos vyr. direktorius. 1940 m. lapkričio mėn. NKVD suimtas, kalintas Vilniuje. 1941 m. balandžio mėn. ištremtas į lagerį, ten laikytas iki 1944 m. kovo 4 d. Parašė darbų apie geležinkelius.

 Šaltiniai 

Kategorija:Lietuvos inžinieriai
Kategorija:Lietuvos pedagogai
Kategorija:Lietuvos susisiekimo ministrai
Kategorija:Lietuvos kelininkai